
Regretabil. 


Înainte de Crăciun se întruniră la Athena profe- 
sorii dela facultăţile de teologie ortodoxă-neunită. A 
fost urmarea întrunirii ţinute cu ua an mai înainte 
în Bucureşti. Cum nu am vorbit nimic de Congresul 
de teologie dela noi, nu aveam de gând să ne ocupăm 
nici de cel din Athena. Întâi, pentrucă ne este cuno= 
scută pretenţia teologilor acestora mai mult laici, chiar 
când poartă rasa, de a se înălța într'o instanţă cano- 
nică inter-ortodoxă neunită, care să se impue episco- 
patului şi să-i dea direcţii. Şi al doilea, pentrucă eram 
convinşi că aceste congrese, oricât de scumpe pentru 
anumite budgete, nu pot face nici bine nici rău, ni- 
mănui, 

Se pare însă că ne înşelam. Arhimandritul Scriban 
în gazete, a arătai că majoritatea congresiştilor au fost 
stăpâniţi de un duh absolut anticanonic şi antidogmatic. 
Nu m'am mirat. Mai mult m'a mirat obiectivitatea câ- 
torva congresişti şi râvna lor de a face lucru folositor, 
Dacă asta era calea de a îolosi cuiva, este o altă che- 
stiune deosebită, 

Cei ce au încercat să condamne Sobornostul, s'au 
poticnit. Cei ce ştiu, că pentru decisiunile ce le ia or: 
todoxia neunită, nu se poate invoca nimic hotăritor; 
nici votul unui sinod ecumenic, necum confirmarea lor 
de autoritatea singură în drept să-le coniirme, sanc- 
ționându-le, se simt mânaţi să înventeze ceva, cu care 
șă se justifice. Aşa s'a născut Sobornostul, atât de 
îndrăgit de P. Bulgacov. Sobornosf, însemnează cato- 
licitate ; adică nu este în fond decât traducerea în sla- 
voneşte al elinescului Cafholichy, adică al latinului 
Catholicitas. Înţelesul ce dau acum cuvântului acestuia, 
ar îi că, sobornostul este învoirea poporului, care ar 
deveni instanţa canonică în drept de a sancţiona anu- 
mite canoane, dându-le ecumenicitatea trebuincioasă. 
Că astfel se distruge complect autoritatea episcopatu- 
lui, nu-i interesează. Cine are nevoe de subteriugii, nu 
se mai uită unde se ajunge cu ele. Aşa fac toate „de- 
mocrafiile“, politice ori bisericeşti. Pretind că au ca 
ei poporul, când nu au amici nici legea, nici poporul. 

Majoritatea congresului teologilor, nevrând să 
osândească, o astfel de doctrină, în realitate a îngă- 


duit şi a acceptat cu inima uşoară toate consecinţele 
acestei ezitări de a condamna ce nu se poate aproba. 

Ezitarea Congresului a se pronunţa hotărit a 
trebuit să turbure pe mulţi şi să-i îndemne a. în- 
cerca ridicarea moralului celor abătuţi de apiiel de 
ezitări. 

Ca să ridice moralul Congresiştilor desăvârşiţi, a 
luat cuvântul un român, Profesorul Teodor Popescu 
dela facultatea din Bucureşti. Din nenorocire aşa şi-a 
pierdut cumpătul de a ajuns la un rezultat cu totul 
contrar celui la care s'a aşteptat. cl ea 

După ce a adus laude ortodoxiei neunite, cu tre- 
molo în voce, a asigurat pe cei de faţă că fac mult 
mai mult pentru credincioşii lor, decât Biserica Cato- 
lică. A spus asta în urma altor oratori cari vorbiseră 
cu totul altfel, adăogând că ireligiozitatea şi anticleri: - 
calismul l-a adus în Orient Catolicismul, fără'e se 
gândi că asta este tot aşa cum ar zice cineva că 
ateismul şi comunismul le-a adus în lume Ortodoxia 
neunită prin Pravoslavia Rusească! A sfârşit strigând 
cu glas tare, că Ortodoxia-neunită nu are pe suflet cri- 
mele Inchiziției, nu a impus nimănui tăcere, nici n'a 
robit ştiinţa, aşa cum ar îi făcut Catolicismul. 

O astfel de ofensă a Catolicismului a uimit ;chiar 
pe foarte mulţi din congresişti. Ea a fost imediat sanc- 


'ționată printr'un drastic răspuns ce-i dete »L'Osserva- 


tore Romaro« din 17 Dec. 1936, sub titlul »Oratoli 
Ortodossi<«. Râspuns dureros de zdrobitor, care desigur 
l-a usturat, dar care era fatal, oricât de dureros:a 
fost. Pentru a ridica deasupra Românilor, răspunderea 
acestei indolenţe, Canonicul lon Georgescu a scris în 
»L'Osservatore Romano« din 27. 1. 1937 un articol ară- 
fând că Românii, chiar când sunt neuniţi, nu sunt stăpâe 
niţi de un astfel de fanatism sălbatec, reproducând ca: do- 
vadă din scrisorile P. Grigore Pişculescu, Arhimandri- 
tului Scriban şi alţii. — Aşa s'a isbutit să ni se spele 
obrazul românesc pe cât se putea. | s'a adus aminte 
D lui Teodor Popescu de aceste cuvinte ale Anglica: 
nului Dr. Lang: »Arunce piatră contra Catolicilor, Bi: 
serica aceea care se simte fără de nicio vină l«. 
Dacă s'ar îi gândit la aceste vorbe ale Mântui- 

torului Protesorul Teodor Popescu şi-ar îi înghiţit cu- 
vântarea. Dar acum când l-a luat limba pe dinainte, 
nu rămâne decât să fie altă dată mai prudent, 
Inainte de a lua cuvântul, ar fi trebuit să fie mai 
atent la conferinţa Profesorului Floroski, care la acel 
congres a spus că toate tratatele de teologie cu care 
se laudă Muscalii, sunt unele luate dela catolici, altele 
dela protestanți. »Mărturisirea Ortodoxă«, a Mitropo- 
litului Petru Movilă, »nu este decât o compilaţie de 
autori catolici şi în deosebi din Catehismul Cardina- 
lului Bellarminoc, a spus acest profesor dela Institutul 
Ortodox-neunit din Paris. Singurul teolog şi filosof 
original creştin ce a dat Rusia a fost Soloviev, carea 
sfârşit prin a se uni cu Roma. In România este cel 
puţin. la îel, îi reamintim noi, cu deosebire că singurul 
filosot original al nostru a fost Vasile Conta, dar un 
filosot materialist şi ateu, pe care Autocefalia, când 
era Biserică de Stat, l-a acceptat de Ministru al Cul- 
telor, aşa cum a numit profesor la seminarul Nifon, 
pe Coco Demetrescu, care era, dacă se poate, şi mai 
materialist şi ateu decât Conta. Este adevărat că a 
încercat odată Si. Sinod, să dispue tipărirea scrierilor 
unui publicist ortodox, cu care îşi închipue că se poate 
mândri; dar l-a oprit cine le-a arătat negru pe alb, 
că nimeni nu osândise mai aspru episcopatul ortodox 
român, îi bârtise chiar, ca acel publicist nu tocmai cult. 
A fost ispitit D. Teodor Popescu să osândească 
Biserica Catolică din pricina Inchiziției ! Sunt multe de 
zis. Nu noi vom apăra pe cei ce au greşit, Numaică 
rugurile nu le-a aprins niciodată Biserica, ci Statele, 
Instituţiile civile şi de stat. Inchiziția, nu făcea decât 
să constate vina duhovnicească a celui trimis în faţa 
ei şi-i da pe mâna Justiţiei de Stat, care de îaptii 
condamna la moarte. Dacă conferenţiarul ar îi răsfoit 
»Les Echos d'Orient« dinainte de răsboi, sau măcar 
Revista Catolică din Bucureşti, ar îi găsit acolo dovezi 
sdrobitoare de cum Inchiziția, a fost în vigoare şi în 
Pravoslavnica Rusie în secolele trecute. In Bizanţ nu 
a fost tot aşa ? Oare Iconoclaştii în frunte cu Patriar- 
hul şi cu Împăratul, nu schingiuiau pe închinătorii la 
icoane, pe ortodocşii pe care Papa dela Roma îi apăra 
cum putea de cei ce necisnteau sfintele icoane ? 
Pravile vechi româneşti prevăd moartea prin foc 
cu turnarea de plumb topit pe gât şi alte munci toc- 
mai aşa cum făceau toate legile în vigoare atunci în 
Europa. D. Teodor Popescu, trebue să ştie mai bine 
ca noi, că după depunerea lui Brâncoveanu, Doamna 
lui Ştefan-Vodă Cantacuzino s'a retras la Mânăstirea 
»Dintr'unlemn« unde o călugăriţă a avut viziunea uci- 
derii Brâncoveanului, vis ce a turburat pe Doamna 
astiel că atunci când s'a ştiut că ceea ce visase că- 
lugărița s'a şi întâmplat în urmă, iar biata călugă- 
riţă a fost îngropată de vie într'o chilie, unde a murit. 
ustiţia bisericească a osândit-o ca pe o îndrăcită, 
Se păstrează încă versurile în care Armenii din 

Moldova plâng muncile la cari au fost osândiţi de 
Ştefăniţă- Vodă, pentru credinţa lor. 

Aşa erau vremile. Oamenii acelor timpuri erau 
toți, ianoranţi şi sanguinari E trist, dar adevărat. Nu 
este însă îngăduit nimănui să se lapede de ce a fost 
şi să dea vina numai pe alţii. Mai bine, din ce a fost 
a învăţa că nu se cade nimănui să fie rău şi nedrept. 
Mai ales că trebue să fim toţi prudenţi, să nu ne 
avântăm prea tare că ne ardem. Astea mi aduc aminte 
cum, în 1915, la Jockey Club din București, ca să-şi 
facă mâna bună printre Români, Ministrul Bulgariei 
Radei, începu într'o zi să ţipe în gura mare că Bul- 
garii întocmai ca şi Românii sunt un popor blând, care 
nu a cunoscut Inchiziția şi n'a avut niciun Torque- 
mada. Ministrul Spaniei Machedo y Cortino, juca picket 
cu Marghiloman şi-l privea prerorând, până ce odată 
mestecând cărţile, îi zice :» Ma che, Ma che, Torquemada 
n'etait quun pouvre comitadgi! Toţi au început să 
râdă cu hohote, bietul Radei s'a fâcut roşu ca racul 
şi a amuţit. 

Db atunci era destul să aducă cumva vorba de 
Inchiziţie ori de Torquemada pentru ca Radef să fugă 
de cei ce pomeneau de astiel de lucru, întocmai ca 
dracul de tămâie. 

După Vasile Lascar, cel mai bun prieten al meua 
fost răposatul Cornoi. Cu răposaţii Dragomir Demetrescu 
şi cu Chiriţescu de asemenea eram prieten. Cu D.Bo- 
roianu, am fost în acelaşi Parlament şi când ne în- 
tâlneam ne bucuram amândoi că ne vedem. Nu mă 
îndoesc că azi la facultatea de teologie neunită sunt 
profesori mai culţi şi mai talentaţi ca cei dinainte de 
răsboiu. P. Grigorie Pişculescu este un literat apreciat 
şi un publicist citit cu plăcere. D. Nichifor Crainic, 
poet mare şi polemist iscusit, P. Nae Popescu, ceva 
mai harnic, ar fi putut da în domeniul istoriei foarte 
mult. Pe D. Teodor Popescu nu-l cunosc. Mi s'a spus 
că are o cultură aleasă şi e bine intenţionat. Din re- 
vista »Raze de Lumină, pe care o dirijază, mi-a făcut 
o bună impresie. Mărturisesc că auzind cum a vorbit 
la Athena, am crezut un moment că trebuee să fie o 
cuvântare de ale avocatului Tudor Popescu şi am re- 
gretat sincer, că mă înşelasem. Şi încă odată tot nu-mi 
pot explica eşirea sa decât printr'o enervare ce i-au 
produs-o cele ce a văzut şi a auzit acolo, 

Rămâne totuşi un gest regretabil din toate punc- 
fele de vedere. Pentrucă nu ne îndoim, că mai cu- 
rând sau mai târziu, cel ce va considera acest discurs 
de regretabil, va îi însuşi cel ce l-a pronunțat. Noi 
cu tot discursul acesta nenorociti, credem că nu ne-au 
indus în eroare cei ce ne-au asigurat că Profesorul 
Teodor Popescu e un bărbat cult şi un om de suflet. 
Tocmai de aceea încercăm, nu să-i cerem pentru Domnia 
Sa circumstanţe atenuante pe care le are, dar să ex- 


plicăm de ce a putut face o aşa de mare posnă. 
M. I.C, 

VESTITORUL 39. 


Din vieaţa lui Pius XI. 


Omenirea, azi -— mai mult ca ori când — are 
nevoie de un cârmaciu, un far luminos care să'i arate 
calea spre bine şi fericire, spre adevăr şi lumină, în 
spiritul, Evangheliei lui Cristos, Domnul şi Răscumpă- 
rătorul nostru ceresc. 

Dar, — vorba lui Victor Hugo, 
vede bine pe Dumnezeu, decât printre lacrimi“. 
Trăim vremuri tulburi, stăpânite de ură şi nedreptate. 
In urma războiului celui mare, lumea sa obişnuit, 
parcă, să înlocuiască pacea şi bunăînţelegerea, prin 
forță şi luptă de clasă, de partid, ori de sânge. Agi- 
taţiile se rînoiesc zilnic, iar floarea pasiunilor, în loc 
să se ofilească din lipsă de hrană, e nutrită şi îngri- 
jită tot mai mult de îngerii satanei, pentruca prin 
atracţia strălucirii sale să facă tot mai mulţi prozeliţi 
ai întunerecului, 

Popoarele se duşmănesc, ori — dacă-şi dau unul 
altuia asigurări de pace pe petece de, hârtie, — prie- 
tenia dintre ele, de cele mai multe ori, e din interes 
lumesc, iar nu din dragoste adevărată şi trainică. Isto- 
ria ni-e martoră şi ne va îi încă multă vreme. 

Dar chiar şi în sânul aceluiaş popor nu domneşte 
pacea şi liniştea, ce s'ar cuveni. Echilibrul armoniei e 
departe de-a putea fi înfăptuit. Egoismul, dorința îm- 
bogăţirii cu orice preţ, imoralitatea şi ura de clase şi 
de sânge, au luat locul frăţiei şi-al solidarităţii na- 
ționale. 

Și-atunci, în mijlocul unui mediu atât de infect, 
cum e acela al societăţii de azi, se impune să spri- 
jinească toţi oamenii de bine, — dar mai ales noi, 
creştinii catolici, —  străduințele supremului nostru 
Pontii, Pius al XI-lea, de-a salva cu orice sacrificiu 
omenirea din starea mizeră, în care se află, datorită 
conducătorilor nemernici, puşi in slujba necuratului sub 
diferite forme (atei, indiferentişti, comunişti, francma- 
Soni, etc.) şi aceasta chiar cu preţul vieţii noastre, — 
după vorba lui Pius XI, care vorbind, cu prilejul unei 
ceremonii ce-a avut loc la Vatican,; a spus: „Ni-se 
poale cere vieaja, nu însă tăcerea“. 

Vezi bine, nu fiecare naţiune a fost supusă într” 
aceeaşi măsură urgiei vremii, însă aproape la fiecare se 
găseşte germenul urii şi-al răutăţiii faţă de oameni şi 
Dumnezeu, într'un grad mai mic sau mai mare, după 
numărul ucenicilor lui Lucifer, chemaţi să conducă de- 
stinele naţiunii respective. 

Şi, — nu-i uşor să te lupți cu o armată de mii 
Sau poate chiar milioane de duşmani ai Bisericii şi-ai 
lui Dumnezeu, şi să biruieşti dintr'odată. Nu! Dar în 
cele din urmă, biruinţa finală tot va trebui să vină, 
dată fiind asistența divină, promisă din partea Dumne- 
zeescului Fiu al Mariei din Nazaret, făcută lui Petru, 
căpetenia apostolilor săi, până la sfârșitul veacurilor, 
in lupta contra puterilor întunerecului. 


— „ochiul nu 


„Cam prin anul 1906, când biserica Franţei era 
nespus de încercată din cauza persecujiunilor reli- 
gioase, Mons. Clarisholom, Episcop de Aberdeen 
(Scoţia) prezida în catedrala sa o zi de adorațiune şi 
de rugăciune pentru biserica Franţei. În seara ace- 
leiași zile, Episcopul ținu o predică, în care pobesti 
următoarea întâmplare : 

Eram preot la Glengrain. Într'o zi, pe când mă 
găseam în drum spre Deesid, la o mare depărtare 
de casă, fusei ajuns de o frăsură, in care se găsea 
un domn foarle comod in-talat. El porunci vizitiului 
să oprească, şi-mi oferi un loc în trăsură, pe care 
îl primii cu recunoștință. 

La câleva minute mai târziu înțelesei motivul, 
pentru care fusese atât! de amabil. | 

— Ah! Părinte, — zise el, — vom vedea în- 
sfârșit Biserica D-voastră căzând ; 

— Ah? Domnule, — îi spusei eu, — acest lucru 
s'a spus acum de-atâtea ori ! 

— Da, dar de data aceasta împrejurările sunt 
cu totul altele. Bismark omul de fier, a reușit să 
sdrobească Franţa, cea mai puternică națiune, iar 
acum se pregăteşte să atace stânca Sfântului Petru, 
care desigur se va dărâma înaintea lui. Veţi vedea 
că Leon XIII va fi ultfiîhul Papă. pe 

— Eu nu sunt profeti, — ti răspunsei eu, — de- 
asemenea nu-mi place să pun rămășag, dar dacă 
am trăi noi amândoi de aici înainte încă vre-o 20 
de ani, îmi rezerv dreplul de-a vă întreba, unde esta 
Bismark, şi nu-mi veți putea răspunde ; iar de mă 
veji întreba unde este Papa, eu voiu putea să vă spun, 


(Continuare în numărul viitor) Preot Valeriu Gr. Sima: 





— Din Atena. Mitropolitul Atenei primind în . 
ziua de Anul Nou pe profesorii de Teologie din acel 
oraş, a pus să li se citească articolele din »L'Osser- 
vatore Romano« privitoare la congreşul teologilor, ex- 
primându. şi în chip deosebit satisfacția sa pentru acele 
articole. Tot aşa şi oficiosul acelei mitropolii »Eclessia«< 
unde se citeşte: »Noi aducem omagii corespondentului 
gazetei »L'Osservatore Romano« pentru claritatea ve- 
derilor sale şi judecata-i obiectivă«, 

În ziarul »Estia<«, D. Alivisator, Preşedintele ace- 
luiaşi congres, desminte informaţiunea unui ziar ger- 
man, care pretinde că acel congres avea de scopo 
concentrare a ortodoxiei-neunite în contra catolicismu- 
lui şi afirmă: »Dimpotrivă, idealul Congresului a fost o 
sinceră încercare de înţelegere cu Bisericile Creştine 
şi în particular cu Biserica Catolică«. Luăm act cu 
plăcere de toate aceste semne de mai bine, sperând că 
la ele vor reflecta şi cei ce nu-şi dau încă seama de 
realitatea ce se impune tuturor. 

Oameni cari văd. 


__ Cetim în »Sfarmă-Piatră (28 1. 1937 pag. 9): »Ve- 
sfitorul, revista eparhiei unite dela Oradea, este o no- 
bilă articulaţie a dorinţei sincere de împăcare între 
biserica ortodoxă şi cea unită. Acum când între cele 
două biserici naţionale raporturile s'au cam înăsprit, 
atitudinea Vestiforului răspunde unei vii dorințe orto- 
doxe şi unei imperioase necesităţi româneşti. Noi vrem 
să uităm ce ne desparte de biserica unită şi să exal- 
tăm până la o fericită îuziune naţională ceea ce ne 
este comun. Scrisă frumos, dar mai ales sincer Vesti- 
forul şi-a luat o sarcină grea, dar la ea vom pune şi 
noi umărul«. 

“Mulţumim distinsului confrate dela Bucureşti pentru 
bunele cuvinte ce ne adresează, Îl încredințăm tot- 
odată, dacă e nevoie — ceea ce nu parea îi cazul — 
că de unirea celor două biserici ale noastre s'ar bu- 
cura nu numai tot neamul românesc, văzându-şi asi- 
gurată pentru vecie unitatea sa sufletească şi trăinicia 
sa în lume, ci şi întreaga lume catolică, în deosebi 











falnica gintă latină care, prin revenirea tuturor Româ- 
nilor la centrul firesc al creştinismului catolic, ar în- 
făptui ea, cea dintâi etapă a dumnezeescului ideal al 
Mântuitorului de a îi toţi: o turmă şi un păstor. Unde 
rămâne bucuria din ceruri? Dacă e praznic mare şi 
numai îndreptarea unui om păcătos, ce eveniment 
epocal ar fi revenirea unui neam întreg la credinţa 
cea adevărată şi de viaţă dătătoare a celor dintâi cre- 
ştinători ai săi, crainici neîniricaţi ai Romei celei vechi ? 
Putea-s'ar compara vreun eveniment politic cu acest 
eveniment religios? N'ar depăşi el orice întâmplare 
comună, precum suiletul depăşeşte trupul, spiritul ma- 
teria ? lată de ce Vestiforul e bucuros de orice mână 
de ajutor la înfăptuirea dumnezeeştei lucrări a unirii 
religioase a tuturor Românilor sub ascultarea părin- 
telui comun al creştinătăţii, Papa dela Roma, urmaşul 
S. Petru, cu atât mai vârtos de ajutorul unui umăr 
viguros ca al coniratelui »Sfarmă-Piatră«. 
ăi i Vestitorul. 














Opera de Caritate a Reuniunii Sf. Maria Oradea. 


Reorganizată Reuniunea, în adunarea generală din 
1 lunie 1936, comitetul de conducere sub prezidiul 
Doamnelor Maria Dr. Radu, Dr. Cornelia Erdeli şi 
Gabriela Ciortin, în lunile Octomvrie—Decemvrie prin 
coale de contribuire şi prin festivalul de Ziua Copilului 
aranjat de Părintele Gârleanu a adunat Lei 40.235. 
În adunarea acestor danii au ostenit Doamna Valeria 
Dr. Bledea cu 11.850. Dna Maria Dr. Radu şi D-şoara 
Cornelia Erdeli cu 2665 lei şi 15 perechi ghete dela 
Reuniunea femeilor române în valoare de 3600 lei, D-na 


Ciortin şi D-na Baba Dr. Filip cu 2150, D-na Fodor. 


şi Dr. Isaicu cu 1340, D-na Îluţiu cu 692, D-na Barbul 
cu 610, D-şoara Tereza Nastase cu 250, Păr. Gâr- 
leanu cu 6500, D-şoara Lucreția Frențiu şi Protopopul 
Gh. Maior cu 5500, iar din fondul Reuniunii s'a con- 
tribuit cu 5000 lei. 

In natură au mai contribuit: D-na Maria Dr. 
Radu cu palton şi lingerie, D-na Ciortin cu lingerie şi 
flanele, D-na Hubic cu 5 bluze de îlanel, D-na Buzaş 
lingerie şi rochițe, iar studentul Alexandru Crişan cu 
un costum, pulover şi lingerie, 

S'a repartizat total: 102 perechi ghete, 13 pal- 
toane de iarnă, 42 pulovere, 36 rochiţe, un costum de 
băieţi, 45 pantaloni, 104 perechi ciorapi în valoare de 
40.000, — iar pentru ajutorarea mai multor familii 
sărace s'au dăruit 1659 lei. Fondul de ajutorare pentru 
1937 e în libelul No. '144 dela Banca Unirea, 6897 lei 
-- 2000 efectivi din colecta Doamnei Bledea. 

Pentru adunarea operei anului 1937 în baza ho- 
tărîvei din 9 Februarie a comitetului s'au depus pe 
la familiile credincioşilor 100 bucăţi cassete din cari 


S'au şi repartizat 50 bucăţi la familiile membrilor 
Reuniunii, ca să se adune pentru Crăciunul din 1937, 
şi s'a mai hotărit aranjarea unui ceai la 'Casa 
Naţională. - 

Ceaiul s'a ţinut la 14 Februarie, contribuind pen- 
tru augmentarea fondului: |. P. S. Sa Episcopul Dr. 
Valeriu Traian Frențiu 1500 lei, Reuniunea femeilor 
române 1000 lei, Gheorghe Miculaş 500, Irina Dr. 
Hasas 500 lei, Valeria Dr. Bledea 250, Augustin Ma- 
ghiar 250, D | Papudoi 250, Abatele losit Pop 200, Fr. 
Hubic 200, D-na Candrea, D-na Sabina Popovici, proto- 
pop Maior, Dr. Niculiţa Maior, D-1 Vasile Barbul, Cor- 
nelia Dr. Radu, Silaghi losif, D-l subprefect Chirila, 
prof. Ţăran, prof. Gocan, General Banciu, Dr. Al. Pop, 
D-l Fodor Laurenţiu, D-l Zănescu, Dr. Brerariu, prof. 
loan Pop, Colonel Drimba, D | loan Ciortin, Diacon prof. 
Moga, Lucreția Frențiu, Maria Gruescu, Dr. Sever 
Erdeli câte 100 lei, — inginer Staiţiu 80 lei, Dr. Teodor 
Popa 60 lei, D-na Tanase 60 lei, D-na Dr. Trifi, D-na 
Zina Popoviciu, Dr. Vuia câte 50 lei, D-na Dr. Boier, 
D-na Dr. Mocan câte 40 lei, D-l Jurca şi D-na Lupuţiu 
câte 30; lei. Totalul incasărilor 10.822 — 1469 cheltueli. 
Venitul curat 9552 lei. | 

Cu multă mângăiere constatăm, că abia am intrat 
în anul 1937 şi iată fondul de caritate dispune cu un 
capital de 20.000 lei. Acest rezultat în afară de acti- 
vitatea Doamnelor Maria Dr. Radu şi Valeria Dr. Bledea 
s'a obținut prin zelul deosebit al D-şoarei viceprezi- 
dentă Cornelia Erdeli, care cu talentul ei de bună 
organizatoare împreună cu Doamna Ciortin a putut 
obține rezultatul strălucit de mai sus. 

Totdeodată datorăm recunoştinţă D-şoarei prezi- 
deniă de onoare Lucreția Frențiu şi Doamnelor dela 
atelierul Reuniunii cari cu multă osteneală, sub con- 
ducerea D-nei Maria Gruescu, au confecţionat rochiţele 
şi hăiniţele -şcolarilor. Deosebită mulţumire Doamnei 
Valeria Maior pentru 10 rochiţe. Se cuvine un cuvânt 
de gratitudine Doamnei prezidentă a Reuniunii fe- 
meilor române Veturia Dr. Candrea pentru dania alor 
15 perechi de ghete. 

Tuturor dăruitorilor şi colectantelor drept răsplată 
pentru binefacerea, că prin îmbrăcarea a peste 100 
şcolari, li s'a asigurat posibilitatea frecvenţei şcolare, 
pentru. luminarea şi creşterea lor — implorăm haruri 


VESTITORUL ii 


iu i a 


ibelgriaălă cereşti — pentru a putea continua în 
aceste grele timpuri ocrotirea celor nevoiaşi, 

In programa anului 1937 pe sărbătoarea Sfintelor 
Paşti s'a hotărit ajutorarea bolnavilor dela SpIIPIRIE de 
Stat, la alienaţi şi de copii. 

La secţia de patronaj a servitoarelor să se: întiin: 
țeze un birou pentru aşezarea lor în. servici, lă fasii 
creştine. 

Toate aceste sunt dovadă, că membrele Reutiurii 
îşi cunosc datoria şi ştiu să o împlinească cu: inimă 
curată. Be 

Cu blândul Isus să ne binecuvinteze Fooibari 
de sus! protopop Gh, Maior... 











Presa periodică și publiciştii români 


11. Alexandru Vlahuţă (+ 1919) e poet şi publicist 
de mare merit. El are curajul să înfrunte curentul pe- 
simist, bolnăvicios, defetist, provocat de unele opere 
ale lui Eminescu. Între alte lucrări, el proiectase şi o 
dramă »Vlad Ţepeş« (Românul, Arad, No. 80 din 25. 
4.:1915 p. 1—3) în care găsim conflictul dramatic în- 
tre Răsăritul ortodox şi Apusul catolic, între călugării 
misionari străini şi locuitorii băştinaşi, între Români 
şi Unguri. »Pe când dormiţi voi, — zice Patriciu, un 
călugăr minorit, — »alţii loc larg îşi fac în lume, sub 
largul scut al papii«. Lui Vichentie, alt minorit, care 
vrea să arate folosul unirii cu Ungurii, băştinaşul 
Voicu îi răspunde: »Puierea ce-ar isvori — fireşte — 
din dulcea înfrățire a mielului cu lupul!« Unirea re- 
ligioasă cu S$. Scaun al Romei — o cutropire a Ro 
mânilor de către Unguri! Prea strimt şi meschin ca 
să fie adevărat! Din fericire, - poetul a lăsat să i se 
distrugă manuscriptul. Semn că nu ţinea de loc la 
această lucrare. 

Observăm în treacăt că alţi scriitori români văd 
cu totul altfel problemele. Vorbind de încercările de 
catolizare din Moldova veacului al XV-lea — exact 
epoca lui Vlad Țepes — N. lorga (Istoria lui Ştefan 
cel Mare, Bucureşti, 1904 p. 17) constată: »Dacă bi- 
ruința neaşteptată la catolicismului] s'ar fi săvârşit, 
mințile Moldovenilor ar îi fost mai repede şi mai de- 
plin luminate ; între Apusul de unde a pornit aşezarea 
noastră în aceste părţi ale barbarilor slavi şi turci, şi 
noi, ramură răsleaţă, s'ar fi statornicit nouă şi trainice 
legături. Aşa ager cum este poporul nostru, am sta 
astăzi în rândurile dintâi ale popoarelor de cultură«, 
— Nici chiar autorii dramatici români nu pun totdeauna 
teza ca Voicu al lui Vlahuţă. Sartorius, călugăr domi- 
nican, episcop de Siret, în drama istorică Ringala a 
lui Victor Eftimiu, confirmând spusele spătarului Co- 
man despre originea romană a Românilor, zice: »La- 
tini sunteţi! Dar atunci mă întreb, de ce să fiţi sin- 
gurul popor latin ce nu se închină Romei? Italienii 

sunt catolici, Spaniolii sunt catolici, Franţozii sunt catolici 
— şi numai voi rămâneţi atârnaţi de biserica Orientu- 
lui. De ce ? »Dar ne oprim aici în adins. Gândul nostru 
nu e să examinăm şi pe autoriiîn vieaţă. Ne-ar duce 
prea departe aceste cercetări. Închidem paranteza. 

12. Alexandru Macedonski (f 1920), e şeful 
grupării dela »Literatorul«, poet talentat. Când guver. 
nul D. A. Sturdza, din interese politice de partid, 
scoate dir scaunul mitropolitan al Ungrovlachiei : dela 
Bucureşti pe Ghenadie Petrescu, în ţară se porneşte 
o reacțiune care-şi creiază un organ cotidian de! pro- 
pagandă »Liga Ortodoxă«. În îruntea acestui cotidian e 
Al. Macedonski, poetul care în al său >»10 Maiu 1881« 
aştepta ca România să resusciteze slava vechei Rome 
cu »Constantinopol capitalăc. Aflând, însă, că-mitro: 
poliiul Ghenadie îşi trădase tovarăşii de luptă şi pro- 
pria cauză, el îi dedică »Psalmul lui Ghenadie — Mi: 
tropolit« şi scrie o serie de consideraţii despre: »Fali- 
mentul clerului ortodox român« (Bucureşti, Vocea în: 
văţătorilor, 1898). »Un cler, ca şi un stat«, zice Ma- 
cedonski, »oricât de ticălos ar îi statul sau clerul, nu 
face faliment pe cât timp capul său nu-l facec. El 
aduce, în sprijinul tezei sale, o mulţime de dovezi'isto- 
rice. Nu se sfieşte să citeze cazul papilor cari, în acest 
timp, preferă să se considere prisonieri în Vatican 
decât să pacteze pe la spate şi să recunoască pe'uzur- 
patorii săi. Din cauza protestelor lor, suveranii Euro- 
pei se jenează să viziteze pe regele Italiei, detentorul, 
dar nu proprietarul legitim al Statelor papale şi al 
Romei. De asemenea. iarăşi, nici un suveran n'a în- 
cetat o clipă să vadă în papi pe nişte suverani şi :să 
întreţină cu ei obişnuitele relaţiuni diplomatice. Al. 
Macedonski e mâhnit şi de »ridicolul în care cade: un 
fost cap al unei biserici Imitropolitul Ghenadie) atunci 
când, urmat de o droaie de avocaţi, o porneşte pe la 
Curți şi tribunale cu jalba în proțap«. »Şi papii Romei 
au fost defăimaţi şi batiocoriţic, adaogă el, *dar nam 
auzit de vreunul adresându-se justiţiei laice !< " 

13. Duiliu Zamfirescu (+ 1922) e poet şi ro- 
mancier de bogată inspiraţie, membru al Academiei 
Române. Făcând parte din corpul diplomatic al ţării, 
el trăeşte multă vreme la Roma. De această atmo- 
sferă se resimte şi opera sa literară. »Indreptărie, al 
patrulea din seria sa de romane întitulată isforia Co- 
măneștenilor, publicate întâiu în »Convorbiri Literare« 
în deosebi dovedeşte aceasta. Eroina acestui 'roman 
Porţia sau Mia e îiica unui preot român unit din Ar- 
deal, crescută în îrica lui Dumnezeu, în dragoste de 
neam şi muncă. Ea e o soţie credincioasă, o mamă 
bună, o gospodină vrednică, în stare să ducă singură 
tot greul, unei mari gospodării, cum e aceea a soțului 
ei, Alexandru Comănăşteanu. Tatăl fetei, părintele 
Moise Lupu, cu studii temeinice, făcute în Colegiul de 
Propaganda Fide din Roma, nu seamănă de loc cu du- 
zinele -de preoţi obişnuiţi. El are cele mai juste păreri 


asupra întregei vieţi publice româneşti, pe care o cu- 


noaşte perfect de bine. Academie Română, Teatru Na- 
jional, Ateneu, partide politice, toate îi sunt familiare. 
“El e un adevărat Mentor al aristocrației blazate, dis- 
gustat de vieaţă. In afară de aceasta, el e un neîn- 
îricat luptător pentru drepturile neamului său asuprit 
din Ardeal. De opt ori, el e osândit ' pe nedreptul de 
duşmanii șeculari ai neamului. Rar găseşti nu numai 
în literatura română, ci şi în alte literaturi o figură 
mai sirapatică de preot decât aceasta a lui Moise Lupu, 
preată de D. Zamiireşcu, 

* Dându-şi apoi, în 1895, întâlnire cu N, Petraşcu 
la Roma, el îi spune seara ce are să viziteze în ziua 
următoare. Despre Vatican Zamfirescu vorbeşte astiel : 
»Vaticanul«, zice el, »e ceea ce era Forul în antichi- 
tate. Dacă cele câteva sute de ani dinaintea lui Chri- 
stos, în care străluceşte istoria Romei, se petrec în 
For, cele câteva sute de ani de după căderea Roma- 
nilor, în care predomină creştinismul, radiază din Va- 
tican. Noi, Românii, cu puţinul nostru simţ religios, nu 
putem nici bănui ce importanţă are pentru catolici Va- 
ticanul. Sunt milioane de oameni cari duc şi azi vieaţa 
lor în prescripţiile Vaticanului. Dacă ai avea ocazia să 
vezi pelerinii ce vin de pe tot pământul în cete de 
„mii de oameni ca să audă un cuvânt al papii, cuvânt 
ce le înseninează restul vicii, atunci ţi-ai putea da 
seama de puterea ce se ascunde sub zidurile Vatica- 
nului astăzi chiar, fără să ne mai gândim la ce era 
altădată, când împărații lumii veniau să li se pue co- 


roanele pe cap de către Papă şi îngenunchiau pentru 


un cuvânt din gura lui... Trebue să îii odată aici în 
săptămâna patimilor sau la Paşti... .« (N. Petraşcu, 
Duiliu Zamfirescu, Bucureşti, Cultura Naţională, 1929 
p. 103—104), 


Episcopia maghiară de Hajdu-Dorogh. 


Nu există eveniment, în istoria bisericească mai 
nouă, care să îi turburat atât de mult sufletele Româ- 
nilor — uniţi şi neuniţi, deopotrivă — ca înfiinţarea 


vântul trup s'a făcut. 

episcopiei greco catolice maghiare de Hajdu: Dorogh, 
prin bulla papală »Christitideles graeci« (8. 6. 1912). 
Prin aceasta, Românii  perd 83 de parohii. « cu 73, 225 
suflete. 

Premitem că Papa Pius X e de bună credință şi 


nu vrea să jignească, cu atât mai puţin să facă vreo 


nedreptate credincioşilor săi Ruteni şi Români. Greşala 
lui — putem vorbi de greşală, nefiind vorbă de o de- 
finiție »ex cathedra« în materie de credință sau morală 
— e că, în loc să ceară părerea Congregaţiei de Pro- 
paganda Fide, bine iniţiată în chestie, el.îşi rezervă 
sieşi dreptul de a decide, de sigur la stăruinţele ne- 
curmate ale împăratului-rege Franz loseî. Convins; 
însă, de nedreptatea ce s'a făcut mai cu seamă Ro- 
mânilor, el îşi recunoaşte greşala atât în fața episco- 
pului român unit V. Hossu zicând: »Mi hanno ingan- 
nato!«, cât şi în faţa altora, ordonând numai decât 
revizuirea bullei. Dacă această revizuire nu se face 
numai decât şi nu cum. doreşte el, vina nu e a lui. 
Nu tot aşa e cazul guvernelor maghiare. Din 1867, 
adică dela dualismul austro-ungar, aceste guverne n'au 
alt scop decât desnaţionalizarea popoarelor nemaghiare. 
Şi, fiindcă un obstacol principal, la această operă ne: 
fastă, este Biserica română. unită, consemnul guver: 
nanţior dela Buda-Pesta este distrugerea sau cel pur 
țin şicanarea acestei Biserici. În recenta biografie asu: 
pra lui George Pop de Băseşti, preşedintele istoricelor 


' adunări naţionale ţinute la Alba-Iulia 'în 1912 şi în 


1918 — prima contra episcopiei de Hajdu-Dorogh, iar 
a doua pentru desrobirea Românilor de sub jugul ma- 
ghiar şi unirea lor cu îraţii liberi — arăt cu deamă- 
nuntul aceste lupte, stăruind în deosebi asupra îapte- 
lor întâmplate. 

Aici, ni se pare mai nemerit să înfăţişăm mişca- 
rea opiniei publice româneşti aşa cum ne-o oglindeşte 
presa, 

Cea dintâi, care său vestea înfăptuirii -nouei 
episcopii, e, fireşte, ziaristica maghiară. Ea triumiează. 
Articolele ei sunt explozii de bucurie. lată, de pildă, - 
ce articol publică sub titlul »Episcopia maghiară< [A 
magyar piispăksâg] organul imperialismului maghiar, 
oficiosul guvernului Ziarul Budapesfan (Budapesti Hir- 
lap) în. No. 161 din 10. 7. 1912: 

»Aşa dar e gata. Verbum caro îactum est: cu- 
„Guvernul vesteşte - ziarelor că 
Scaunul din Roma pe baza hotărîrii Congregaţiei de 
Propaganda Fide (?) a aprobat înființarea nouei episcopii 
gr. cat. maghiare, şi s'a învoit ca ea să aibă un vi- 
cariat în Secuime. Această episcopie, din nefericire, 
nu se întemeiază aşa, ca eparhiile româneşti şi sâr- 
beşti, pe temei curai naţional, — pentrucă scaunul ro- 
man n'a îost aplicat să creeze noue limbi vii, ca limbi 
liturgice. Roma restaurează biserica grecească. Fiindcă, 
însă, liturghia bisericilor orientale se întâmplă cu par- 
ticiparea mai largă şi nemijlocită a credincioşilor la 
cultul dumnezeesc, de cum se face aceasta în ritul 

romano-catolic, prin urmara, în biserica aceasta, limba 
maghiară dobândeşte un rol mai mare şi mai larg. 

»Cum se va înfăptui practic această nouă cuce- 
rire, aceasta atârnă dela credincioşi şi dela preoţi, 
căci, doar, şi celelalte limbi vii, mai mult per usum et 
abusum au devenit limbi liturgice, mai mult tolerate, 
decât decretate la Roma. 








CRONICI 





— O «conferinţă a Păr. Can. 1. Georgescu, 
Duminecă în 17 lanuarie crt. Păr. Can. I. Georgescu 
a ținut, în cadrele Ateneului român, secţia Oradea, o 
admirabilă conferinţă, prezentat fiind de Dl Dr.1. 
Glăvan, medic, preşedintele Ateneului, care a elogiat 
şi a adus mulțumiri Păr. Georgescu pentru munca pe 
teren istoric ce o depune chiar şi peste hotarele ţării. 
Păr. Canonic vorbeşte despre Eugeniu Carada, înte- 
meietorului Băncii Naţionale Române, o eminență ce- 
nușie a românismului, cel mai mare bărbat de stat 
după regele Carol |, cum a spus Carmen Sylva. Con- 
ferința bogată în referinţe istorice şi literare, strălucită 
ca fond şi ca expunere, a meritat pe deplin fîurtunoa- 
sele aplauze ale numerosului public întrunit în vasta 
sală îestivă a Primăriei municipiului. 


—. De ale bolșevismului..O noutate . diabolică 
ni se raportează despre cei fără de Dumnezeu din 
Franţa. Ei eliberează extrase de botez copiilor născuţi 
din părinţii adepţi bolşeyismului. Aceste documente 
scârboâse arată într'un colț o persoană fioroasă care 
sfărâmă crucifixul, având de desubt următorul. text: 
Muncitori fără de Dumnezeu ai Franţei şi ai Colonii- 
lor !' Noi subsemnaţii, ne îndatorăm faţă de asociaţia 
celor fără de Dumnezeu ai Franţei şi ai Coloniilor, de 
a apăra acest copil contra influenţei directe şi indi- 
recte a Bicericii şi de a-l îndrepta pe calea luptei cla- 
selor sociale, aşezându-l astiel în serviciul masselor 
muncitoare, cărora le aparține. Urmează apoi numele 
părinţitor şi ai naşilor. 

Urmările înfiorătoare ale acestei groaznice uri 
laţă de Religie şi Creştinism sunt întrecute numai de 
faptele săvârşite în patria bolşevismului. 


„__— Peste 800 de secte în Japonia. Sectele re- 
ligioase în Japonia se înmulţesc mai tare ca oriunde. 
După rezultatele anchetei făcute de ministerul de in- 
terne şi cel al instrucţiunii publice, există peste 800 
de secte religioase. Ancheta pomeneşte şi cauzele a- 
cestei stări a lucrurilor: inerția religiei oficiale, şhin- 
toismul, neliniştea poporului şi dorința după o religie 
care să satisfacă trebuinţele sufleteşti ale mulţimii. 
Cam acestea sunt şi la noi cauzele înmulțirii sectarilor. 


— 58 de ani în misiuni. Adâncă durerea pro- 
dus în sufletele catolicilor din China, moartea Păr. 

| apostolat e încredințat misionarilor de Maryknolt.: 


"sale, foarte cercetate şi de păgâni, şi mai cu sea 
prin Universitatea Catolică din Şanghai. Din absâlvenţii 

Vacquerel, decanul misiunilor din Vicariatul apostolic 
de Swatow, întâmplată, nu de mult, în patriarhala vâr: 


stă de 83 ani. Aparţinea Misiunilor Externe din Păris. . 


A mers în China în 1878 fără să se mai întoarcă îri 
patrie. Greutățile nu i-au lipsit, mai ales la început, 
pe cari însă spiritul său cavaleresc şi dragostea pen: 
tru jertiă a ştiut să le biruiască. Azi câmpul său de. 
in 
ultima vreme era capelanul Ursulinelor din Loktienpa. 

— China are trei milioane de catolici. Qii- 
ciul sinologic din Zikawei a publicat de curând un 
anuar al Misiunilor catolice 'din China. Din e! rezultă 
că creştinii catolici din vastul imperiu au atins nu- 
mărul de trei milioane. In 1936 au sporit cu 115.336, 
deci cu 19.000 mai mult ca în 1935, care fu socotit 
până acum ca anul cel mai bun în.privința converti» 
rilor. Intâiul milion de catolici s'a aiuns în 1907, iar 
al doilea în 1920. Faptul că pentru al treilea milion 
s'a cerut mai multă vreme ca pentru al doilea see: 
plică prin războiul mondial care a împiedecat plecarea 
regulată a misionarilor în China şi cu anii critici peste 
care a trecut China dela război încoace. În 1936 mi: 
sionarilor vechi li s'au mai adaogat 155 preoți străini 
şi 88 indigeni, ceea ce dovedeşte o stare generală 


Episcopii săi indigeni, prin operele . sociale, prin şcolite 

facultăţii de medicină a acesteia au ieşit dela 1927 


până în prezent 122 de medici, dintre cari 48 suntiny 


serviciul misiunilor catolice. Ce pildă pentru creştinii 
din aşa zisele ţări civilizate! 


— Studenţii chinezi şi Acţiunea Catolică. 
In 1934 la Universitatea »Aurora« din Şanghai ni 


China, s'a organizat Acţiunea Catolică a studenților 


universitari. Grupul ce s'a format atunci desfăşoară [) 
frumoasă şi pilduitoare activitate. Sub preşedinţia stu- 
dentului Tsiang-Hong-li, din cursul VI de medicină, 
operele 
cei înscrişi în organizaţie merg săptămânal la înc 

soare, la spitaluri şi la aziluri casă catehizezi pe 


începute continuă să înflorească. Câţiva din 


_mulțumitoare. De fapt, Biserica în China se impune tot 
„mai mult prin vitalitatea manifestaţiilor sale, prin 


bolnavi şi pe copii, mai ales pe cei săraci şi părăsiţi. | 
O sală de studiu, cu cărți şi reviste, stă la dispo- | 


ziția universitarilor din Acţiunea Catolică, pentru for: 
marea lor personală. Au organizat şi un ciclu de con- 
ferințe pentru tovarăşii lor de studii, asupra proble. 


melor ce privesc pe studentul chinez şi pe cel moderp 


în general. Tovarăşilor mai săraci le dau şi meditații 
gratuite la diferite materii. Pildă pentru noi! 


— Biserica şi Statul Italian. La Bologna, 41 


Mussolini a ţinut o cuvântare culturală-politică: în: care 
a expus atitudinea sa faţă “de Religie şi Biserică, Bi- 
serică şi Stat. Ducele a împărţit ultimii 10 ani ai gue: 
vernării sale în trei perioade, numind prima, >Perioada 

împăcării cu Biserica“, spunând despre această pe- 
rioadă' textual :-»Prima perioadă, care cuprinde anii 
1926-29, se poate numi perioada de împăcare cu 
Sfântul Scaun. Actul din 11 Februarie 1929 e un eve: 
niment grandios, care a pecetluit pacea între Biserică 
şi: Sţat. Cu aceea ocazie s'a rezolvit o problemă care 


a:apăsat timp de 60 ani conştiinţa naţiunii italiene şi |! 


pe câre numai fascismul o putu deslega. Toţi acei cari 
au prezis un viitor înspăimântător, au îost umiliţi şi 
înjoșiţi-.E de o importanță capitală atât pentru con- 
ştiinţa fiecărui cetăţean cât şi pentru conştiinţa unicâ 
a naţiunii întregi că Biserica şi Statul s'au împăcate, 
“"“Intmadevăr prin aceste cuvinte a fixat tot ce s'ar 
putea. spune asupra aceştei probleme. 


i m Conferinţele Decalogului. Duminecă 31 
lanuarie 1937 a avut loc a doua conierință a Presei 
—; încadrată într'un festival artistic — aranjată de re- 
dacţia: pentru Ardeal a revistei Decalogul, în sala fe 
Sțivă a Şcoalei Normale Române-Unite sub Înaltul 
patronaj al Excelentei Sale Dr. Valeriu Traian Frențiu, 
episcopul Orăzii. Programul a început cu. potpouri din 
opereta: Craii .Nou 'de Ciprian Porumbescu executată 
de faniara Şcoalei Normale Române-Unite, sub con- 
ducerea D-lui Locot. V. Macovei. Urmează cuvântul 
Brlui; avocat Salustiu Turdean, redactorul pentru Ardeal 
al: Decalogului, care ceteşte Apelul revistei, publicat de 
Roi :în: Nr. 2 din 15 lanuarie 1937, pag. 24. Păr. ca- 
nonic:Dr, A. L. Tăutu vorbeşte despre „Puterea și 
influința Presei“. Conferinţa binedocumentată, arătând 
puterea crescândă a celei a patra şi poate cea mai mare 
putere în Stat, cu statistici, din rezultatele pe cari 
Biserica catolică le experimentează zi de zi mai ales 
în Apus, rezultatul binefăcător — iar al presei rele 
oțrăyitor de. -suilete şi dezastruos, — cu citate din 
vestiţii ziarişti catolici Pierre PErrmit, Cardinalul Bau- 
drillart, rectorul Institutului catolic din Paris, celebrul 
părinte Bethlehem, a provocat 'o profundă impresie în 
auditori. Urmează un frumos program muzical, Re- 
marcări, atât frumuseţea punctelor cât şi execuţia lor: 
D-şoara Viorica Volintir bine, vocea de tenor caldă şi 
armonioasă a D-lui Dr. Zeno Corcheş, acompaniamentul 
artisţie a D-şoarei prof, Gabriela *Macalik, solo-ul de 
pian, Îrumos al D-şoarei Elena Cosma precum şi pre-. 
Ciziunea. Fanfarei Şcoalei noastre. Publicul numeros 
care a luat parte la această manifestaţie a plecat cu 
mulţumirea suiletească şi convingerea că grupul de 
tineri din jurul Decalogului îşi face datoria. Când în- 
ch m. aceste rânduri de cronică, aducem aminte ce- 
tiorilor. de luna Decalogului 1—28 Februarie, rugându i. 
să sprijinească revista prin rugăciuni, abonamente,. 
colecte (dacă e posibil chiar printre credincioşi, tasul 
viei Dumineci ; vezi apelul din Nr, 2) etc. pentrucă e 
&'d6asiră, condusă de tineri din biserica noastră, cari 
şiidu Huat ca program apărarea principiilor creştine, 
cate azi cu atâta înverşunare de fii întunerecului. 

VESTITORUL 


: politului cu D-1 1. D. 


SIC Se IPEE DE SIRIO 


Anul XIll. No. 4 


Dușuri scoțiene 
O foaie, a cărui nume nu-l dăm ca să nu 0 compromi- 


tem în faţa abonaților săi, află, că pseudonim se numeşte 
cel ce iscăleşte cu un nume. îalş un articol. Anonim se zice, 


„că nu e iscălit de nimeni, lar când e iscălit cu inițialele auto- 


rului se zice iscălit cu una, două, sau trei iniţiale. La bloc 
slav, bioc latin nu e lozinca Vestitorului, ci a unei foi foarte 
insemnate din Bucureşti şi citită mult mai mult decât foaia din 
Arad, căreia îi adresăm aceste rânduri. Noi ne-am. mulţumit 
să aderăm la ideea acestui bloc şi ce am spus a fost bine pri- 
mit în „Sfarmă Piatră“. 

A vorbi la bloc slav de bloc românesc e tot aşa cum un 
general oarecare odată a spus, că în faja armelor şi aeropla- 
nelor duşmane e destul ca soldaţii români să pună pieptul lor 
de aramă. Acestea sunt vorbe de tâ-g, ridicole şi chiar pri- 
mejdioase ; ce pot face 18 milioane de Români faţă de un 
bloc slav de 200 şi mai bine de milioane? L, 

i LI IL i 


Foarte ne bucurăm, dacă e adevărat, că la Londra în 
Caxton Hall s'a spus, că „Dupăce biserica anglicană a ajuns 
la un acord cu cea românească, azi un acord cu biserica câ 
tolică ar fi uşor“, i 

Vorba e, că nu aşa spun anglicanii cei mulţi, dar dacă e 
aşa, vorba celebrului Fariuridi, dacă e trădare să ştim şi noi. 

LE E i 3 

Iarăşi anumite foi din Sibiu încep să dea zor cu basme 
de felul acela, că Vaticanul s'a unit cu Masoneria. Asta s'o 
creadă mutul dela manutanţă, sau vre'un nevropat ca Luden- 
dorf şi nevăsta sa, cari au scris o carte spunând, că Testa- 
mentul Vechiu a fost făurit în sec. IV. la Sinodul dela Nicea, 
şi că în Spania bolşevicii sunt sprijiniți de Papa. Băzneli de 
oameni nebuni. Nici maimuţele, dacă ar avea urechi, nu ar 
crede aşa ceva. i 


BIBLIOGRAFIE 


— „La Croix et la Bonne Presse â Rome“ Acesta ate 





“titlul unei elegante publicaţii pe care distinşii redactori dela 


„La Croix" au scos-o nu de mult, adunând la un loc istoricul 
şi actele strălucitului congres roman al celei mai importante 
intreprinderi editoriale catolice din- Franţa şi, fără îndoială, una 
din cele mai de seamă dia lume. Din întreg volumul se de- 
sprinde luminos idea romanității, coeficientul indispensabil ori- 
cărui apostolat, dar mai ales al apostolatului presei bune, Cu- 
prinde, pe lângă cuvântările Cardinalilor cari au prezidat şe- 
dinţele congresului şi pe lângă documentatele comunicate ale 
raportorilor şi hotăririlor luate de congresişti, cuvântul părin- 
tesc şi cald al S. Părinte, care-şi exprimă dorința vie ca fiecare 
țară să-şi aibă o „La Croix“ şi o „La, Bonne Presse“ a sa. 
Aceste vor contribui în largă măsură nu numai la întinderea 
împărăției lui Dumnezeu pe pământ, ci şi la înfrăţirea popoa- 
relor şi la consolidarea adevăratei păci. Gândul Părinților. Asum- 
ționişti, cărora le aparţine numita casă de editură, de a publica 
acest volum a fost cât se poate de nimerit, 


— Biblie ilustrată. De sub teascurile dela Mănăstirea 
Neamțului a apărut. de |. P. S. Nicodim Munteanu și de 'Pro- 
fesorul |. D Ştetănescu, o lucrare destul de . interesantă. Mai 
ales interesant este, că în lămuririle sale Mitropolitul Moiduvei 
spune, că împărțirea Bibliei în capitole și versuri nu a existat 
până la 1205, când a inceput aceasta împărţire Cardinalul Lang- 
ton şi a sfârşit-o un dominecan în 1240 şi că aceasta împărţire a 
întrat şi la Răsăriteni, în sec XVI. Ciudat este însă cum poate 
spune |. P. S. Munteanu că St. Petru a murit răstignit în Ba. 
bilona. Nu putem crede că învățatul Ierarh nu știe, că Si. 
Pelru a murit răstignit la Roma, aşa cum o spun cărțile litur- 
ghice. orientale şi cum se citeşte chiar in „Visul Maicii Domnu- 
lui“ în care se spune, că Maica Domnului a văzut pe Petru în 
Roma şi pe Pavel în Damasc. E drept, că în primele secole 
creştinii numeau Roma Babilonul nu Babilona in batjocură, pea- 
trucă era Roma păgână dar astăzi cine citeşte că Petru a mu» 
rit ia Babilona iaţelege cu totul altceva, ceea ce nu e îngăduit 


„să. se incerce 'de nimeni, A 


Fiindcă-această lucrare este eşită în colaborarea Mitro- 
Ştefănescu, să lnsemnăm și din frumoa- 
sele sale volume de pictură bisericească : românească, că 'în 
aceste foarte frumoase volume se spune numai de biserica din : 
Hunedoara, că este „Une Eglise grecque' .catolique”, lăsând a 


„se înţelege, că toate celelalte biserici din Ardeal ar fi neunite: 


totuși și copii ştiu că biserica din Densuşi şi Măaăstirea Prislo- 
pului sunt unite. Erori regretabile, şi cari.-scad valoarea știin= 
țiiică a acestor scrieri * M. T. C, 

Redactor: Coriolan Tămăisn 


O BCU CLUJ 





